*****

ΚΑΝΟΝΙΣΜΟΣ (ΕΟΚ) αριθ. 3227/81 ΤΟΥ ΣΥΜΒΟΥΛΙΟΥ

της 9ης Νοεμβρίου 1981

περί ανοίγματος, κατανομής και τρόπου διαχειρίσεως της κοινοτικής δασμολογικής ποσοστώσεως για τις ξηρές σταφυλές σε άμεσες συσκευασίες καθαρού περιεχομένου κατωτέρου ή ίσου των 15 χιλιογράμμων της διακρίσεως 08.04 Β Ι του Κοινού Δασμολογίου (1982)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 28,

την πρόταση κανονισμού που υπεβλήθη από την Επιτροπή,

Εκτιμώντας:

ότι πρέπει, για τις ξηρές σταφυλές σε άμεσες συσκευασίες καθαρού περιεχομένου κατώτερου ή ίσου των 15 χιλιογράμμων της διακρίσεως 08.04 Β Ι του Κοινού Δασμολογίου, να ανοιχθεί για το έτος 1982 μία κοινοτική δασμολογική ποσόστωση με δασμό 2 %, της οποίας η ποσότητα φθάνει τους 6 500 τόνους, λαμβανομένης υπόψη της υπάρξεως της κοινοτικής παραγωγής·

ότι πρέπει, λόγω της αμελητέας ποσότητας μιας τέτοιας ποσοστώσεως, ανάλογα με τις ανάγκες της Κοινότητος, χωρίς να θιγεί εν τούτοις ο κοινοτικός χαρακτήρας της δασμολογικής ποσοστώσεως, να προβλεφθεί ένα σύστημα χρησιμοποιήσεως βασιζόμενο σε μια μόνο κατανομή μεταξύ των Κρατών μελών· ότι αυτή η κατανομή μπορεί να πραγματοποιείται κατ' αναλογία των αναγκών εισαγωγών κάθε Κράτους μέλους, προελεύσεως τρίτων χωρών μη συνδεδεμένων με την Κοινότητα, ούτε συνδεομένων με αυτή με προτιμησιακή συμφωνία· ότι, για να διασφαλισθεί ο κοινοτικός χαρακτήρας της ποσοστώσεως, πρέπει να χορηγηθεί ένα μερίδιο στην Ελλάδα με εισφορά μιας ίδιας ποσότητας από την ποσότητα ποσοστώσεως· ότι έτσι υπολογιζόμενη αυτή η κατανομή καταλήγει στους αριθμούς που ενδείκνυνται στο άρθρο 2·

ότι, επειδή το Βασίλειο του Βελγίου , το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί σ' αυτή την οικονομική ένωση μπορεί να διεξάγεται από ένα των μελών της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά την περίοδο από την 1η Ιανουαρίου έως τις 31 Δεκεμβρίου 1982, ανοίγεται μια κοινοτική ποσόστωση 6 500 τόνων για τις ξηρές σταφυλές σε άμεσες συσκευασίες καθαρού περιεχομένου κατώτερου ή ίσου των 15 χιλιογράμμων της διακρίσεως 08.04 Β Ι του Κοινού Δασμολογίου

2. Ο δασμός του Κοινού Δασμολογίου αναστέλλεται στο επίπεδο του 2 % εντός των ορίων αυτής της δασμολογικής ποσοστώσεως.

Στα πλαίσια αυτής της δασμολογικής ποσοστώσεως, η Ελλάδα εφαρμόζει ένα δασμό υπολογιζόμενο σύμφωνα με τις σχετικές διατάξεις που ορίζονται στην πράξη προσχωρήσεως του 1979.

3. Οι εισαγωγές του εξεταζόμενου προϊόντος που απολαύουν ενός δασμού ίσου ή κατώτερου από τον τίτλο ενός άλλου προτιμησιακού δασμολογικού καθεστώτος δεν καταλογίζονται σ' αυτή τη δασμολογική ποσόστωση.

Άρθρο 2

Η δασμολογική ποσόστωση που αναφέρεται στο άρθρο 1 κατανέμεται μεταξύ των Κρατών μελών ως ακολούθως:

1.2 // // (σε τόνους) // Μπενελούξ // 615 // Δανία // 260 // Γερμανία // 1 813 // Ελλάς // 1 // Γαλλία // 444 // Ιρλανδία // 216 // Ιταλία // 23 // Ηνωμένο Βασίλειο // 3 128

Άρθρο 3

1. Τα Κράτη μέλη θεσπίζουν όλες τις κατάλληλες διατάξεις για να εξασφαλίσουν στους εισαγωγείς του εξεταζόμενου προϊόντος, τους εγκατεστημένους στο έδαφός τους, την ελεύθερη πρόσβαση των μεριδίων που τους έχουν κατανεμηθεί.

2. Η κατάσταση εξαντλήσεως του μεριδίου των Κρατών μελών διαπιστώνεται με βάση τις εισαγωγές του εξεταζόμενου προϊόντος, το οποίο προσκομίζεται στο τελωνείο υπό την κάλυψη διασαφήσεων περί θέσεως σε ελεύθερη κυκλοφορία.

Άρθρο 4

Κατόπιν αιτήσεως της Επιτροπής, τα Κράτη μέλη την πληροφορούν για τις εισαγωγές που πράγματι καταλόγισαν στα μερίδιά τους. Άρθρο 5

Τα Κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 9 Νοεμβρίου 1981.

Για το Συμβούλιο

Ο Πρόεδρος

K. BAKER